Aamir Khan

Mohammed Aamir Hussain Khan (kaucapang [ˈaːmɪr ˈxaːn]; lekad 14 Maret 1965), ketahné kasub pinaka Aamir Khan, ento aktor, sutradara, pangeter acara TV, muah pangarya film uli India. Karirné di film-film Hindi suba ngalebihin 30 tiban; krana ento Ida suba dadi silih tunggal aktor populér tur kasub sajan uli India. Ida dadi kasub tusing di India dogén, nanging masih di Asia tur di makejang guminé. Newsweek taén nyambat Ida pinaka "Bintang Paling Gedé di Guminé". Khan taén nerima paica liu, buka Filmfare Awards, patang National Film Awards, muah AACTA Award. Ida taén nerima paica Padma Shri uli Pamarintah India duk 2003, paica Padma Bhushan duk 2010 muah paica uli Pamarintah Cino duk 2017.

Aamir Khan dadi aktor dugas Ida enu cenik di film Yaadon ki Baaraat (1973) ané gaéna tekén pamanné, Nasir Hussain. Dugas Ida suba kelih filmné ané kapertama ento maadan Holi (1984) lantas Ida ngawitin magaé pinaka aktor profesional sekat 1988 di film Qayamat Se Qayamat Tak. Ida nerima paica National Film Award ané kapertama duk 1989, krana film Raakh. Suud ento Ida macanda di film kasub liu, buka Dil (1990) muah Raja Hindustani (1996); ento mawinan Ida nerima paica Filmfare Award marupa Best Actor. 

Duk 1999 Aamir Khan ngaé Aamir Khan Productions. Filmné ané kapertama pesu ditu maadan Lagaan (2001) maan paica National Film Award di katégori Best Popular Film muah duang Filmfare Awards di katégori Best Actor muah Best Film. 

Film-film Aamir Khan ketahné mabligbagan unduk sosial di India tur sai nyampuh ngarumrum cara film populér Bollywood ajak satua muah pesen lebih kuat uli Parallel Indian Cinema.

Pustaka

Kategori:Tokoh India